'மிக சென்சிட்டிவான விஷயம். நீங்க கவுரவ கொலைகளின் இன்னொரு பக்கத்தை புரிந்துகொள்ளவில்லை' என்றார். 'ஒரு உதாரணம் சொல்கிறேன். எங்கள் ஊரைச் சேர்ந்த பெண் அவள். குணவதி. பார்க்கவும் நன்றாக இருப்பாள். அவளை பெரிய படிப்புப் படிக்கவைக்க வேண்டும் என்பது அவள் பெற்றோர்களின் லட்சியம். பொத்தி, பொத்தி வளர்த்தனர். வீடு, பள்ளி, டென்னிஸ், பாட்டு என்று எல்லா விதங்களிலும் அவள் தன்னை சிறப்பாக வெளிப்படுத்த, அவள் அம்மாவும், அப்பாவும் பல சிரமங்களைத் தாண்டி அவளுக்கு உறுதுணையாக இருந்தனர். அவளுக்கு வேண்டிய பொருட்களை எல்லாம் வாங்கித் தந்து, போட்டிகளுக்கு அவளை ஊர் விட்டு ஊர் கூட்டிச் சென்று என அவளுக்காகவே வாழ்ந்தனர்.